Samuel Wallis

Samuel Wallis (født 23. april 1728 ved  Camelford i Cornwall, død 21. januar 1795 i London) var en britisk offiser i Royal Navy. Han seilte jorden rundt og er særlig kjent for utforsking i Stillehavet.

Wallis la i august 1766 ut fra Plymouth som kaptein på HMS «Dolphin», som seilte sammen med HMS «Swallow».«Samuel Wallis», Discover Collections, State Library of New South Wales. Ekspedisjonen hadde i oppdrag i utforske Stillehavet. Etter passering av Magellanstredet kom de to skipene fra hverandre.

Wallis seilte gjennom Tuamotuøyene og kom i juni 1767 til Tahiti, som han kalte «King George the Third island». Ferden gikk videre vestover gjennom Stillehavet til han i august 1767 nådde Nord-Marianene.«Wallis, Samuel (1728 - 1795)», South Seas Companion, National Library of Australia. Han var innom Uvea, som også er kjent som Wallisøya etter kaptein Samuel Wallis. I mai 1768 var han tilbake i England.

 Referanser 

Kategori:Britiske offiserer
Kategori:Britiske oppdagere
Kategori:Jordomseilere
Kategori:Personer fra Cornwall
Kategori:Fødsler i 1728
Kategori:Dødsfall i 1795